"Setswana Puo ya Gae (HL)/P2 13 DBE/Ngwanaitseele 2022 NSC POTSO 8: POTSO YA TLHAMO OMPHILE UMPHI MODISE – DPS Monyaise Botlhoko ga bo ke bo nnela ruri mo mothong, e bile yo o simololang ka botlhoko o feleletsa ka monate. Tsibogela tlhagiso e, o ikaegile ka moanelwa Motlalepule le ditiragalo tsa padi ya Omphile Umphi Modise. Boleele jwa tlhamo ya gago e nne mafoko a a ka nnang 400–450. [25] POTSO 9: DIPOTSO TSE DIKHUTSHWANE OMPHILE UMPHI MODISE – DPS Monyaise Buisa nopolo e e latelang, mme o arabe dipotso. NOPOLO B Boemong jwa karabo a simolola puo esele. 'Ga twe re tlhome bone lwa rona mo tlhoeng, mongwe le mongwe yo o mo lefifing a itse kwa lesedi le gone; a tle polokesegong.' A bua a lebetse gore RraModise ga se motho yo o dumelang tsa Bopaki jwa moseja. 'Nnyaya, tlogela tseo. Potso ya me ya re, Mathata a lefifi a re itsa go tseela kgato pele 5 jang?' Keoletile a nyenya. 'Fa nka go araba, o tlaa re ke serukutlhi. O itse maikutlo a me.' 'Jaanong wa re go dirweng?' RraModise a botsa a ntse a itse gore Keoletile o tlaa reng. Ba ne ba aga ba ganetsana ka ga tiro ya barutegi ba Aforika. Keoletile a re ba beile lobone lwa bone mo kobotlong gore lo bonesetse bone fela. RraModise a re ba 10 dira tiro e e seng kana ka sepe. Keoletile a re fa mongwe le mongwe a ka ntsha madi ka kgwedi nngwe le nngwe, e ka re morago ga ngwaga di le some madi a bo a kokotlegetse go ka aga dikolo kwa metseng ya Setswana. Tiro ya Baitiredi e nne bonolo. Go se tsatsi le ba a tle ba dumelane. 'Se mongwe le mongwe yo o gopolang, o tshwanetseng a bo a lemogile gore se a 15 batlega.' RraModise a nyenya, a tsikinya tlhogo. Modise a tsena a le matsatsarapa, a tlhaelwa ke marokgwe, dibaki di fitlha mo dikgonong, a tsena e kete o latlhegile, a gadimaka a ise a bone senno se o ka itatlhelang mo go sona. E ne e le nyaga tse pedi rraagwe a sa mmone, a godile, a le 20 dikgoka, a sa tlhole a le dintha jaaka pele … Le gale … Mme rraagwe a tlhajwa ke ditlhong fa a mmona, gonne o ne a sa rate go utlwa batho ba re o tshwana nae ka boleele. Fa go na le sengwe se re se tlhabelwang ke ditlhong go mo rona, re tlhola batho ba ba re kgesang ka sona; kgotsa batho ba ba tshwanang le rona ka sona. RraModise o ne a sa rate boleele jwa gagwe, mme fa a bona Modise, 25 a gopola boleele jwa gagwe. Modise le ena o ne a itse gore rraagwe ga a mo tseye tsia, le fa a ne a sa itse gore ke eng a mo ila. 'Hee, yo ke ofe?' Modise a dumedisa ka maitseo a ngwana wa Setswana a goletse mo molaong. 'O tswa kae?' 30 'Kwa gae.' Kwalololo e ileditswe Phetla"